CELEX: 32022D0575
Language: da
Date: 2022-04-06 00:00:00
Title: Kommissionens gennemførelsesafgørelse (EU) 2022/575 af 6. april 2022 om hasteforanstaltninger mod indslæbning i Unionen af mund- og klovesyge via sendinger af hø og halm fra tredjelande eller territorier og om ophævelse af gennemførelsesforordning (EU) 2020/2208 (meddelt under nummer C(2022) 2078) (EØS-relevant tekst)

8.4.2022   
               
               
                  DA
               
               
                  Den Europæiske Unions Tidende
               
               
                  L 109/69
               
            
         KOMMISSIONENS GENNEMFØRELSESAFGØRELSE (EU) 2022/575
         af 6. april 2022
         om hasteforanstaltninger mod indslæbning i Unionen af mund- og klovesyge via sendinger af hø og halm fra tredjelande eller territorier og om ophævelse af gennemførelsesforordning (EU) 2020/2208
         
            
               (meddelt under nummer C(2022) 2078)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 261, stk. 1, litra b),
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (»forordningen om offentlig kontrol«) (2), særlig artikel 128, stk. 1, og
         ud fra følgende betragtninger:
         
                     (1)
                  
                  
                     Mund- og klovesyge er en alvorlig, meget smitsom virussygdom hos husdyr, der kan have betydelige økonomiske konsekvenser for landbrugssektoren, og som har potentiale til at spredes hurtigt via kontaminerede plantematerialer, herunder hø og halm.
                  
               
                     (2)
                  
                  
                     Hø og halm er de eneste plantematerialer, for hvilke der er fastsat restriktioner for indførsel til Unionen af sendinger heraf ved Kommissionens forordning (EF) nr. 136/2004 (3), som fandt anvendelse indtil den 20. april 2021. Det var navnlig kun tilladt at indføre sendinger af hø og halm til Unionen fra tredjelande eller territorier, der var opført i bilag V til forordning (EF) nr. 136/2004. I betragtning af risikoen for spredning af mund- og klovesyge via disse materialer bør sådanne restriktioner fortsat være fastsat i EU-retten.
                  
               
                     (3)
                  
                  
                     Den nye lovgivningsmæssige ramme for dyresundhed, der er fastsat ved forordning (EU) 2016/429, og som fandt anvendelse fra den 21. april 2021, bør sikre en gnidningsløs overgang fra de krav, der var fastsat i tidligere eksisterende EU-retsakter, herunder kravene vedrørende indførsel til Unionen af plantemateriale, da de har vist sig at være effektive. Formålet med og genstanden for de pågældende tidligere eksisterende regler bør opretholdes i de regler, der fastsættes ved denne afgørelse, indtil der foreligger en videnskabelig udtalelse fra Den Europæiske Fødevaresikkerhedsautoritet (EFSA) om evaluering af de dyresundhedsmæssige risici for indslæbning i Unionen af mund- og klovesyge og andre kategori A-sygdomme, jf. artikel 1, nr. 1), i Kommissionens gennemførelsesforordning (EU) 2018/1882 (4), via sendinger af hø og halm fra tredjelande eller territorier.
                  
               
                     (4)
                  
                  
                     Det er derfor nødvendigt ved denne afgørelse at fastsætte en liste over tredjelande eller territorier, hvorfra indførsel til Unionen af sendinger af hø og halm er tilladt. En sådan liste bør tage hensyn til listen i bilag V til forordning (EF) nr. 136/2004 og listen i bilag II til Kommissionens gennemførelsesforordning (EU) 2021/404 (5) over tredjelande eller territorier eller zoner deri, hvorfra det er tilladt at indføre sendinger af hovdyr til Unionen på grund af deres gunstige dyresundhedsmæssige situation med hensyn til bl.a. mund- og klovesyge. For ikke at skabe forstyrrelser i samhandelen og af klarhedshensyn bør der også være en særskilt liste over tredjelande eller territorier, hvorfra indførsel til Unionen af sendinger af halmpiller bestemt til forbrænding på et anlæg er tilladt.
                  
               
                     (5)
                  
                  
                     For at forhindre, at sendinger af halmpiller bestemt til forbrænding kommer i kontakt med dyr, der er modtagelige for mund- og klovesyge, bør der ved denne afgørelse også fastsættes strenge risikobegrænsende foranstaltninger for levering af sådanne sendinger til bestemmelsesanlægget i Unionen. De bør være omfattet af den særlige toldprocedure, der er fastsat i artikel 210, litra a), i Europa-Parlamentets og Rådets forordning (EU) nr. 952/2013 (6), og transporten af dem bør, i overensstemmelse med Kommissionens delegerede forordning (EU) 2019/1666 (7), overvåges ved hjælp af informationsstyringssystem for offentlig kontrol (IMSOC), jf. artikel 131 i forordning (EU) 2017/625, og de bør leveres direkte fra EU-indgangsgrænsekontrolstedet til bestemmelsesanlægget i Unionen, hvor de skal forbrændes
                  
               
                     (6)
                  
                  
                     KN-koderne for hø og halm er fastsat i kapitel 12 i bilaget til Kommissionens gennemførelsesforordning (EU) 2021/632 (8) og bør derfor tages i betragtning i denne afgørelse.
                  
               
                     (7)
                  
                  
                     Af forenklingshensyn og af hensyn til den juridiske klarhed bør Kommissionens gennemførelsesforordning (EU) 2020/2208 (9), der i øjeblikket tillader import til Unionen af sendinger af hø og halm fra Storbritannien og kronbesiddelserne, ophæves, og de bør opføres i del 1 i bilaget til nærværende afgørelse.
                  
               
                     (8)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Genstand og anvendelsesområde
            Ved denne afgørelse fastsættes der hasteforanstaltninger vedrørende indførsel til Unionen af sendinger af hø og halm fra tredjelande og territorier.
         
         
            Artikel 2
            Krav vedrørende indførsel til Unionen af sendinger af hø og halm
            
               1.   Indførsel til Unionen af sendinger af halm (KN-kode ex 1213 00 00), jf. kapitel 12 i bilaget til gennemførelsesforordning (EU) 2021/632, eller hø (KN-kode: ex 1214 90, jf. kapitel 12 i nævnte bilag, er kun tilladt, hvis sådanne sendinger har oprindelse i de tredjelande eller territorier, der er opført i del 1 i bilaget til denne afgørelse.
            
            
               2.   Uanset stk. 1 er indførsel til Unionen af sendinger af halmpiller bestemt til forbrænding på et anlæg tilladt, forudsat at de opfylder følgende betingelser:
               
                           a)
                        
                        
                           De har oprindelse i de tredjelande eller territorier, der er opført i del 2 i bilaget.
                        
                     
                           b)
                        
                        
                           De er ved indførsel til Unionen omfattet af den særlige procedure, der er fastsat i artikel 210, litra a), i forordning (EU) nr. 952/2013; transporten af dem overvåges i overensstemmelse med delegeret forordning (EU) 2019/1666 ved hjælp af informationsstyringssystemet for offentlig kontrol (IMSOC), jf. artikel 131 i forordning (EU) 2017/625, og de leveres direkte fra EU-indgangsgrænsekontrolstedet til det bestemmelsesanlæg i Unionen, hvor de skal forbrændes.
                        
                     
         
         
            Artikel 3
            Ophævelse
            Gennemførelsesforordning (EU) 2020/2208 ophæves.
         
         
            Artikel 4
            Adressater
            Denne afgørelse er rettet til medlemsstaterne.
         
         
            Udfærdiget i Bruxelles, den 6. april 2022.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 84 af 31.3.2016, s. 1.
         
            (2)  EUT L 95 af 7.4.2017, s. 1.
         
            (3)  Kommissionens forordning (EF) nr. 136/2004 af 22. januar 2004 om procedurer for EF-grænsekontrolstedernes veterinærkontrol af tredjelandsprodukter (EUT L 21 af 28.1.2004, s. 11).
         
            (4)  Kommissionens gennemførelsesforordning (EU) 2018/1882 af 3. december 2018 om anvendelse af visse sygdomsforebyggelses- og -bekæmpelsesregler på kategorier af listeopførte sygdomme og om fastlæggelse af en liste over arter og grupper af arter, der udgør en betydelig risiko for spredning af disse listeopførte sygdomme (EUT L 308 af 4.12.2018, s. 21).
         
            (5)  Kommissionens gennemførelsesforordning (EU) 2021/404 af 24. marts 2021 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf. Europa-Parlamentets og Rådets forordning (EU) 2016/429 (EUT L 114 af 31.3.2021, s. 1).
         
            (6)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (7)  Kommissionens delegerede forordning (EU) 2019/1666 af 24. juni 2019 om supplerende regler til Europa-Parlamentets og Rådets forordning (EU) 2017/625 for så vidt angår betingelserne for overvågning af transporten og ankomsten af sendinger af visse varer fra ankomstgrænsekontrolstedet til virksomheden på bestemmelsesstedet i Unionen (EUT L 255 af 4.10.2019, s. 1).
         
            (8)  Kommissionens gennemførelsesforordning (EU) 2021/632 af 13. april 2021 om regler for anvendelsen af Europa-Parlamentets og Rådets forordning (EU) 2017/625 for så vidt angår listerne over dyr, animalske produkter, avlsmateriale, animalske biprodukter, afledte produkter, sammensatte produkter samt hø og halm, der er omfattet af offentlig kontrol på grænsekontrolsteder, og om ophævelse af Kommissionens gennemførelsesforordning (EU) 2019/2007 og Kommissionens beslutning 2007/275/EF (EUT L 132 af 19.4.2021, s. 24).
         
            (9)  Kommissionens gennemførelsesforordning (EU) 2020/2208 af 22. december 2020 om at medtage Det Forenede Kongerige som et tredjeland, der er godkendt med hensyn til indførsel til Unionen af sendinger af hø og halm (EUT L 438 af 28.12.2020, s. 21).
      
      
         
            BILAG
            
               Det 1 — Liste over tredjelande eller territorier, hvorfra det er tilladt at indføre sendinger af hø og halm til Unionen, jf. artikel 2, stk. 1
            
            
                        
                           Tredjelandets eller territoriets ISO-kode
                        
                     
                     
                        
                           Navn på tredjelandet eller territoriet
                        
                     
                  
                        
                           AU
                        
                     
                     
                        Australien
                     
                  
                        
                           CA
                        
                     
                     
                        Canada
                     
                  
                        
                           CH
                        
                     
                     
                        Schweiz
                     
                  
                        
                           CL
                        
                     
                     
                        Chile
                     
                  
                        
                           GB
                        
                     
                     
                        Det Forenede Kongerige  (1)
                        
                     
                  
                        
                           GG
                        
                     
                     
                        Guernsey
                     
                  
                        
                           GL
                        
                     
                     
                        Grønland
                     
                  
                        
                           IM
                        
                     
                     
                        Isle of Man
                     
                  
                        
                           IS
                        
                     
                     
                        Island
                     
                  
                        
                           JE
                        
                     
                     
                        Jersey
                     
                  
                        
                           NZ
                        
                     
                     
                        New Zealand
                     
                  
                        
                           RS
                        
                     
                     
                        Serbien  (2)
                        
                     
                  
                        
                           US
                        
                     
                     
                        USA
                     
                  
                        
                                    *
                                 
                                 
                                    Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.
                                 
                              
                  
               Det 2 — Liste over tredjelande eller territorier, hvorfra det er tilladt at indføre sendinger af halmpiller til Unionen, jf. artikel 2, stk. 2
            
            
                        
                           Tredjelandets eller territoriets ISO-kode
                        
                     
                     
                        
                           Navn på tredjelandet eller territoriet
                        
                     
                  
                        
                           UA
                        
                     
                     
                        Ukraine
                     
                  
               (1)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter i del 1 i dette bilag referencer til Det Forenede Kongerige ikke Nordirland.
            
               (2)  I forbindelse med de hasteforanstaltninger, der er omhandlet i artikel 1, er Kosovos* område ikke omfattet, når der henvises til Serbien i dette bilag.